open-index/open-wikipedia-markdown huggingface dataset:
Dasar Wasatiyyah Negara

**Dasar Wasatiyyah Negara** () merupakan dasar yang diperkenalkan oleh Kerajaan Malaysia pada 2016. Sebuah institut telah dilantik sebagai agensi penyelaras melaksanakan pendekatan wasatiyyah, iaitu Institut Wasatiyyah Malaysia.

## Sejarah
Ia bertujuan bagi membentuk ummah yang berpaksikan kekuatan iman tanpa mengabaikan prinsip toleransi dan keadilan sosial rakyat berbilang bangsa serta agama di Malaysia bagi memastikan sokongan padu rakyat terhadap agenda transformasi sosioekonomi yang sedang dilaksanakan terus mendapat dokongan masyarakat Islam yang merupakan penduduk majoriti.

Dasar Wasatiyyah Negara telah diluluskan pada 21 Oktober 2016.

## Tujuan
Dasar ini diperkenalkan sebagai Dasar Negara, untuk mengekalkan keamanan dan keharmonian Negaraku, yakni tanahair kita yang tercinta. Ia mempunyai lima objektif utama iaitu meningkatkan kefahaman rakyat Malaysia terhadap pendekatan wasatiyyah; menyelesaikan permasalahan masyarakat yang dibelenggu isu integriti; ekstremisme dan radikalisme; memperkukuh penghayatan wasatiyyah bagi mewujudkan semangat toleransi dalam kalangan rakyat; membangun bangsa Malaysia yang harmoni dalam menghayati nilai dan etika, serta menjadikan wasatiyyah sebagai cara hidup rakyat Malaysia.

## Perkembangan

### Institut Wasatiyyah Malaysia
Sebuah institut telah dilantik sebagai agensi penyelaras melaksanakan pendekatan wasatiyyah, iaitu Institut Wasatiyyah Malaysia. Ia ditubuhkan pada 2012 di peringkat awal konsep wasatiyyah digagaskan sebelum menjadi dasar rasmi negara.

### Penubuhan Pusat Keamanan Antarabangsa Raja Salman
Pusat Keamanan Antarabangsa Raja Salman (KSCIP) telah diumumkan penubuhannya di Kuala Lumpur pada Februari 2017 dan telah memulakan operasinya pada 30 Mei 2017. Pusat ini diilhamkan oleh Raja Arab Saudi, Raja Salman ibn Abdulaziz Al Saud berperanan untuk menangkis pengaruh pelampau dan pengganas serta mempromosi keamanan sejagat. Ia adalah respon Kerajaan Arab Saudi terhadap Dasar Wasatiyyah Negara yang diperkenalkan Malaysia.

Pusat ini telah dihentikan operasi setelah Pakatan Harapan mentadbir Malaysia pada 2018.

## Baca lagi

* Islam Hadhari
* Islam di Malaysia
* Pertubuhan Islam di Malaysia

## Rujukan
Lubang benam

**Lubang benam** () ialah lekukan atau lubang di tanah yang disebabkan oleh beberapa bentuk runtuhan lapisan permukaan. Istilah tersebut kadangkala digunakan untuk merujuk **dolin**, lekukan tertutup yang juga dikenali sebagai **lubang rekah**, dan ke bukaan tempat air permukaan masuk ke dalam laluan bawah tanah dikenali sebagai *[[ponor]]*, **lubang langgah** atau **langgahan**.

## Rujukan

## Pautan luar

*
Jawawut

**Jawawut** atau **jewawut** adalah sejenis tumbuhan bijirin kecil berupa sekoi yang tumbuh di benua Asia.

Ia pernah menjadi makanan ruji masyarakat Asia Timur dan Asia Tenggara sebelum padi diperkenalkan kepada tamadun-tamadun sana. Tumbuhan ini antara pelbagai jenis tanaman yang pertama kali ditani dan sekarang menjadi yang terluas penanamannya di seluruh dunia, dan yang terpenting di Asia Timur.

## Penamaan
Tumbuhan ini mempunyai banyak nama setempat serata kepulauan Nusantara antaranya, *jawa* (Plb.); *jaba ikur* (Bat.); *jaba uré* (Toba); *jĕlui* (Riau); *sĕkui* (Mly.); *sĕkuai, sakui, sakuih* (Min.); *randau* (Lamp.); *jawae* (Day.); *jawawut, kunyit, sekul* (Sd.); *jawawut, juwawut, otèk* (Jw.); *jhâbâ , jhâghung jhâbâ, jhâbalèk* (Md.); *jawa sĕmi, jawawut* (Bl.); *botai, boté, wotei, batung, wetung, gětung* (aneka dialek di Sulut); *batang, bětěng, wětěng, bané, bailo, wailo* (Sulsel); *botoh, sain* (Timor); *hotong, atong, hetene, hetenu* (Ambon); *hétan* (Wetar); *wetan* (Solor); *botan* (Kai, Tanimbar); *bètèn, fètèn* (Buru); *bobootĕné, botĕmé* (Hal.); *futu* (Ternate & Tidore).

Nama Pulau Jawa sering dikaitkan dengannya.

## Botani

Jawawut adalah semusim seperti rumput yang dapat mencapai ketinggian 150(–175) sm. Batangnya tegak, kadang-kadang bercabang. Daun-daunnya tunggal, berseling, bentuk garis atau pita, berukuran 15–30(–50) cm × 0.5–2.5(–4) cm, meruncing di hujung, tulang daun tengahnya menonjol; dengan pelepah sepanjang 10–15(–25) cm, berambut sikit atau tidak langsung, lidah (*ligula*) pendek, berjumbai.

Jambaknya rapat menyerupai "rambut" dan dapat mencapai panjang 30&nbsp;cm, sehingga orang Inggeris menamakannya "sekoi ekor rubah" (*foxtail millet*). Bulirnya kecil, hanya sekitar 3mm diameternya, bahkan ada yang lebih kecil. Warna bulir beraneka ragam daripada hitam, ungu, merah sampai jingga keperangan.

## Kegunaan
Catatan dari China menunjukkan paling tidak juwawut telah ditanam pada sekitar milenium ke-5 SM. Pada masa itu, sekoi menjadi satu-satunya bijirin yang ditanam di sana. Dari China, tumbuhan ini kemudian menyebar ke barat, hingga mencapai Eropah pada sekitar alaf ketiga sebelum Masihi. Masyarakat Rom mengenal tumbuhan tersebut dan menanamkannya sehingga dikenal pula sebagai "juwawut Itali". Rumphius mencatat bahawa *hotton* atau *botton* ini ditanam orang di Bali, Makassar dan Buru, tetapi tidak dalam jumlah besar. Mereka memasaknya dengan santan hingga menjadi bubur.

Terdapat dua kelompok jenis biologi, yang pertama adalah jawawut yang biasa dimakan orang, *S. italica* var. *italica*, dan yang kedua adalah yang biasa dijadikan dedak burung iaitu *S. italica* var. *moharica*.

Selain bijinya, sisa dedaun jawawut juga menghasilkan hijauan makanan ternak; sehingga 15-20 tan metrik sisa hijau  dan 3.5 tan jerami dapat terhasil dari sehektar jawawut yang ditanam.

## Catatan kaki

## Pautan luar

* Juwawut pada laman Kehati.
* RBG Kew - GrassBase: ''Setaria italica''
* Feedipedia: Foxtail millet (''Setaria italica'') forage
Syahmi Sazli

**Muhammad Syahmi Sazli** (lahir 23 Mac 1995) merupakan seorang pelakon, pengarah, penulis, penerbit lagu dan selebriti internet Malaysia. Beliau mula dikenali menerusi video pendek pertama arahannya, *Baso Jate Pilih Rupo* pada 2017 dan sebagai pelakon dan pengarah filem sulungnya, *[[Mael Totey The Movie]]* yang dikeluarkan pada 2020. Pada Januari 2021, beliau dianugerahkan Ikon Pengarah Muda yang disampaikan oleh Perbadanan Kemajuan Filem Nasional (FINAS).

## Kerjaya
Syahmi Sazli memulakan kerjayanya di YouTube apabila beliau memuat naik video pendek sulungnya, *Baso Jate Pilih Rupo* yang turut menampilkan Asif Suhaimi dan Yoe Parey. Syahmi seterusnya muncul dalam *Drama Spontan* (2019) yang telah dinobatkan Video Pendek Baek di Konsert Throwbaek 2019. Bekerja di bawah arahan Abdul Razak Mohaideen, mereka berlakon dalam filem *Syif Malam Raya* yang meraih kutipan RM3 juta di Astro First. Beliau mula menduduki kerusi pengarah menerusi filem sulung arahannya, *[[Mael Totey The Movie]]* yang dikeluarkan di Astro First pada 22 Oktober 2020. Filem ini menjadi kejayaan komersial dan telah meraih kutipan pecah panggung sebanyak RM6.4 juta dalam tempoh 24 hari tayangan.

Beliau juga telah menerbitkan sebuah lagu berloghat Kelantan yang berjudul Gewe Ku Ore Kelate yang dinyanyikan oleh Emie Sukma Sari ft Sai Kamal. Lagu ini juga ditaja oleh produk kecantikan milik isteri beliau iaitu Anissa Beauty. Pada 25 Mac 2021, video lirik lagu ini telah dimuat naik di YouTube melalui saluran Emie Sukma Sari.

## Kehidupan peribadi
Syahmi dilahirkan di Kampung Gertak Kechupu, Kota Bharu, Kelantan. Beliau merupakan pelajar Kejuruteraan Elektrik di Universiti Teknologi MARA (UiTM) kampus Shah Alam, Selangor, namun tidak memperolehi ijazah kerana beliau memutuskan untuk berhenti belajar. Beliau berkahwin dengan Anissa Faizul pada 23 Februari 2018 dan dikurniakan dua anak – Ainul Mardhiah dan Khabib Umar.

## Filemografi

### Drama pendek

### Filem

### Telefilem

## Anugerah dan pencalonan

## Rujukan

## Pautan luar
* 
* 
*
Babi (filem)

***Babi*** (; ; ) ialah sebuah filem Malaysia 2020 yang diarahkan oleh Namewee. Kisah filem ini dikatakan adalah berdasarkan siri rusuhan kaum sebenar yang berlaku di sebuah sekolah kebangsaan di selatan Malaysia pada 2000 yang sengaja diabaikan oleh pihak media. Sungguhpun dihasilkan di Malaysia, Namewee mendakwa bahawa filem ini telah diharamkan di Malaysia disebabkan oleh sifat filem yang berunsur provokatif  (menghasut) dalam aspek perkauman.

## Latar belakang
Kisah filem ini dikatakan berdasarkan satu insiden rusuhan kaum yang pernah berlaku pada 2000 di sebuah pekan di selatan Malaysia. Menurut Namewee, filem ini dihasilkan dengan bajet yang rendah serta difilem secara rahsia. 

Lagu runut filem, "*Happy Family*" (Keluarga Bahagia), ialah lagu rap karya Namewee sendiri dengan kolaborasi The Real Master Clan dan 5forty2. Lagu ini dikatakan amat sensitif dan Namewee berkata bahawa lagu itu boleh membawanya ke tahanan lokap sekiranya Namewee berkeputusan untuk pulang ke Malaysia dari Taiwan.

## Penerimaan dan kritikan
Sifat pengisian dan kaedah pemasaran filem yang dilihat mencanggahi sensitiviti kaum mendapat tentangan pihak-pihak tertentu seperti sayap pemuda pakatan politik kerajaan, Perikatan Nasional serta kumpulan penggiat seni Malaysia, Seniman yang membuat laporan polis serta menyeru penyekatan semua bahan-bahan berkaitan *Babi* di Internet daripada tatapan masyarakat negara. Sebelum laporan dibuat, Namewee menegaskan bahawa cerita filem tersebut berniat untuk memberi pedoman berkenaan perpaduan kaum dan menggelar golongan yang menentang filemnya sebelum melihat *Babi* sebagai "puak pelampau sebenar". Pada Julai 2021, pengarah filem Toh Han Boon disabitkan atas pengedaran dan promosi filem tanpa lesen sah.

## Anugerah dan pencalonan

## Rujukan

## Pautan luar
*
Amir Yussof

**Amir Yussof** (lahir 1967) merupakan seorang penyanyi, penulis lagu dan penyampai suara latar Malaysia. Dilahirkan di New Delhi, India dan dibesarkan di Kuala Lumpur, Amir memulakan kerjaya muzik solo dengan bergiat aktif menyanyi di beberapa kelab malam selepas berhenti belajar di universiti. Bakatnya dicungkil oleh Roslan Aziz menerusi pertandingan *Top of the Pubs* di mana Roslan ialah juri ketika itu, Amir dinobatkan sebagai pemenang tempat kedua.

Menerusi label Roslan Aziz Productions (RAP), Amir muncul bersama album kompilasi *[[Ikhlas (album)|Ikhlas]]* (1991) yang turut menampilkan Afdlin Shauki, Zainalabidin dan Sheila Majid. Dalam album itu, beliau menyumbangkan lagu bertajuk "Island". Album solo pertamanya, *[[Some of This is Real]]* dikeluarkan pada 1995, melayakkan Amir memenangi Album Inggeris Tempatan Terbaik di Anugerah Industri Muzik ke-3 pada 1996. Beliau kemudiannya merakamkan dua lagi album yang turut menerima pencalonan AIM—*[[Altered Native]]* (1998) dan *[[Aquarius (album)|Aquarius]]* (2002). Selain itu, beliau pernah menyumbangkan suaranya untuk watak Tarzan untuk filem animasi Disney 1999, *[[Tarzan (filem 1999)|Tarzan]]* versi bahasa Melayu.

## Kehidupan peribadi
Amir berketurunan Melayu dan Switzerland. Beliau merupakan bekas pelajar jurusan ekonomi di Universiti Monash, Melbourne, Australia. Beliau berkahwin dengan isterinya, Hilda. Pada Disember 2016, beliau berhijrah ke New Zealand dan menetap di sana. Beliau sebelum ini juga pernah menetap di Sabah selama 9 tahun.

## Diskografi

### Album studio

### Album kompilasi

### Single

## Filemografi

## Konsert
* Konsert Ikhlas 1992 (1992)

## Anugerah dan pencalonan

## Rujukan

## Pautan luar
* 
* Amir Yussof di Discogs
* Amir Yussof di AllMusic
Cecupak

**Cecupak** ialah kumpulan pelawak Malaysia.

Dua bekas anggotanya, Noor Affendi Nurdin (Pak Lah) dan Mohd. Rafik Abdul Rahman (Pian) meninggal dunia pada November 2020 dan Januari 2022.

## Ahli kumpulan

### Bekas ahli
* Ropie Cecupak
* Ucop Cecupak
* Pian Cecupak
* Pak Lah Cecupak
* Pak Jaih Cecupak

## Diskografi
* *Cecupak* (1999)

## Lihat juga
* Senario
* Aku Kaya

## Rujukan

## Pautan luar
* 
* 
*
Pak Lah Cecupak

**Pak Lah Cecupak** (lahir **Noor Affendi bin Nurdin**; 26 April 1967 – 21 November 2020) merupakan seorang pelawak, pelakon dan penyanyi lelaki Malaysia. Beliau terkenal sebagai salah seorang ahli kumpulan pelawak Cecupak. Selain menyanyi, beliau juga aktif mencipta lagu dan menulis lirik untuk lagu tradisional dan lagu rakyat dalam loghat Perak.

Pada September 2020, Pak Lah dihantar ke Hospital Sultanah Nur Zahirah, Kuala Terengganu bagi menjalani rawatan selepas disahkan menghidap penyakit barah usus tahap keempat. Beliau meninggal dunia pada Sabtu, 21 November 2020 akibat penyakit itu pada usia 53 tahun. Pak Lah meninggalkan balu, Miza Ali dan tiga anak.

## Filemografi

### Filem

### Drama

## Rujukan
Aiskrim mochi

**Aiskrim mochi** () adalah manisan yang dibuat dari mochi Jepun dengan isian aiskrim. Ia dicipta oleh ahli perniagaan dan aktivis Jepun-Amerika, Frances Hashimoto.

## Ringkasan
Aiskrim mochi adalah konfeksioneri yang bulat dan kecil yang terdiri daripada beras pulut yang ditumbuk yang terbentuk di sekitar pengisian ais krim.  Aiskrim memberikan rasa manis sementara mochi menambah rasa manis dan tekstur. Perisa ais krim tradisional yang digunakan ialah vanila, coklat dan strawberi. Perisa lain seperti kopi Kona, wain anggur, teh hijau dan pes kacang merah juga banyak digunakan. Mochi juga dapat dibubuhi sebagai pelengkap pengisian ais krim. Semasa membuat mochi, ia disapukan dengan tepung jagung agar tidak melekat semasa dibentuk dan ditangani.

## Sejarah

Daifuku dan manjū adalah yang terdahulu kepada aiskrim mochi, biasanya menampilkan pes kacang merah. Oleh kerana suhu dan kekonsistenan mochi dan ais krim, kedua-dua komponen mesti diubah suai. Ini untuk mencapai kelikatan yang betul yang akan tetap berterusan tanpa mengira perubahan suhu.

Bentuk pencuci mulut pendahuluan awalnya dihasilkan oleh Lotte, sebagai *Yukimi Daifuku* pada tahun 1981. Syarikat ini pertama kali membuat produk dengan menggunakan tepung beras dan bukannya pulut dan susu beras dan bukannya ais krim sebenar.

Frances Hashimoto, mantan presiden dan CEO Mikawaya, dikreditkan sebagai penemu ais krim mochi. Suami Hashimoto, Joel Friedman, memikirkan idea untuk mengambil aiskrim bola kecil dan membungkusnya dalam kek beras mochi tradisional Jepun. Frances Hashimoto memperluas idea suaminya, mencipta pencuci mulut gabungan yang sekarang terkenal di Amerika Syarikat dan di tempat lain. Hashimoto memperkenalkan tujuh perasa dalam barisan produk mochi.
 
Mikawaya memulakan pengeluaran aiskrim mochi di Amerika Syarikat pada tahun 1993. Penyelidikan dan pengembangan mengambil masa lebih dari satu dekad untuk berkembang menjadi bentuk pengeluaran besar-besaran yang digunakan hari ini, kerana interaksi bahan-bahan yang kompleks. Uji cuba dan kesalahan digunakan untuk berjaya menarik adunan mochi halus ke atas aiskrim tanpa meninggalkan kesan buruk.  Friedman menjelaskan bahawa untuk melakukan pengeluaran aiskrim, para pakar mulai dari konstruksi hingga mikrobiologi dibawa masuk untuk menyempurnakan bangunan produksi yang canggih.

Mikawaya membuat aiskrim mochi, mereka di Hawaii pada tahun 1994. Makanan sejuk beku begitu terkenal, ia merangkumi 15% pasaran makanan sejuk beku yang baru dalam empat bulan pertama.

## Rujukan

## Pautan luar
*
* Mikawaya's official site
* Lotte's official site (Japanese)
* The joy of mochi — June 14, 2006 Honolulu Weekly article, featuring *Bubbies Homemade Ice Cream* of Honolulu
* Maeda-en Mochi Ice Cream site
*
TRT World

**TRT World** adalah stesen televisyen berita antarabangsa 24-jam berbahasa Inggeris yang beribu pejabat di Istanbul, Turki; ia sebahagian dari Türkiye Radyo ve Televizyon Kurumu, badan utama milik pemerintah Turki dan merupakan anggota Association for International Broadcasting.

Saluran ini ditujukan untuk pasar dunia dan umumnya disiarkan melalui operator satelit dan kabel namun juga secara dalam talian. Ia  memiliki pusat penyiaran di Washington D.C., London, Mumbai, Singapura, Beijing, Islamabad, Bangkok, dan Jakarta.

## Program
Selain yang tercantum di bawah, TRT World menayangkan berbagai dokumentari sekilas. Program di saluran tersebut saat ini antara lain:

* **Beyond the game** - Pertunjukan sukan harian yang berfokus pada permainan dan bintang di seluruh dunia

* **Money Talks** - sebuah program kewangan harian yang dibawakan oleh Craig Copetas dengan laporan dan analisis mendalam,

* **Roundtable** -  sebuah program diskusi dibawakan oleh David Foster di mana para tamu berdebat dan menganalisis berita secara mendalam.

* **Showcase** - Pertunjukan seni dan budaya harian yang memusatkan perhatian pada kancah budaya global.

* **The Newsmakers** -  program hal ehwal semasa utama TRT World dibawakan oleh Imran Garda menampilkan laporan mendalam dan wawancara dengan pelaku cerita terbesar dalam seminggu.

## Rujukan

## Pautan luar

* Laman web rasmi 
* Siaran YouTube 
* Facebook 
* Twitter 
* Google+
Tafsir al-Tabari

***Jāmiʿ al-bayān ʿan taʾwīl āy al-Qurʾān*** () lebih dikenali sebagai **Tafsir al-Ṭabari** (), merupakan kitab tafsir aliran Sunni yang dikarang oleh ulama Parsi, Muhammad ibn Jarir al-Tabari (838–923). 

## Rujukan
Aween Ismail

**Nik Nor Farzuwin Nik Ismail** (lahir 6 Oktober 1998) atau lebih dikenali sebagai **Aween Ismail** merupakan seorang pelakon, pengacara dan model wanita Malaysia. Kerjayanya bermula sebagai salah seorang peserta Dewi Remaja 2018/2019 di mana beliau terpilih sebagai finalis sekaligus dinobatkan sebagai Dewi Inspirasi.

## Filemografi
### Filem

### Drama

### Telefilem

### Web Drama

### Televisyen

## Rujukan

## Pautan luar
* 
* 
* 
*
Nine Hours, Nine Persons, Nine Doors

***Nine Hours, Nine Persons, Nine Doors*** ("Sembilan Jam, Sembilan Orang, Sembilan Pintu"; , lazimnya disingkatkan kepada ***999***) ialah sebuah permainan video pengembaraan serta novel visual yang dibangunkan oleh Chunsoft, dan permainan video pertama dalam siri *[[Zero Escape]]* yang mula-mua dilancarkan pada 10 Disember 2009 di Jepun melalui konsol Nintendo DS. Cerita permainan ini berkisar tentang seorang lelaki muda, Junpei yang diculik bersama-sama lapan orang lain lalu dipaksa bermain suatu permainan bernama *Nonary Game*, suatu permainan di mana mereka perlu mencari jalan keluar daripada sebuah kapal yang sedang karam dalam situasi yang mempertaruhkan nyawa mereka. Tatamain permainan ini terdiri daripada dua aspek utama, aspek teka-teki yang memerlukan pemain mencari jalan keluar dari suatu bilik, dan aspek novel visual yang membenarkan pemain membuat keputusan yang mempengaruhi plot permainan yang membawa kepada enam buah pengakhiran plot.

## Rujukan

## Pautan luar
*  Laman rasmi
Rashida Tlaib

**Rashida Harbi Tlaib** ( born 24 Julai 1976) ialah seorang peguam dan ahli politik Amerika Syarikat berkhidmat sebagai wakil negeri Michigan dalam Parti Demokrat Amerika Syarikat sejak 2019.

Beliau merupakan orang keturunan Palestin pertama serta salah seorang dari dua Muslimah (selain Ilhan Omar dari Minnesota) menganggotai Kongres Amerika Syarikat sejak pelantikan beliau pada 2018. Beliau dan Ilhan serta Alexandria Ocasio-Cortez (dari New York) dan Ayanna Pressley (dari Massachusetts) tergolong dalam kelompok progresivis atau haluan kiri Parti Demokrat yang berpengaruh kuat dalam Kongres dijolok sebagai "The Squad".

## Rujukan
Ilhan Omar

**Ilhan Abdullahi Omar** (lahir 4 Oktober 1982) ialah seorang ahli politik Amerika Syarikat berkhidmat sebagai wakil negeri Minnesota dalam Dewan Perwakilan Amerika Syarikat sejak 2019. Beliau pernah menjadi wakil kepada pusat ke pinggiran Minneapolis dalam Dewan Perwakilan Negeri Minnesota dari 2017 hingga 2019. Beliau antara dua orang Muslimah pertama (bersama Rashida Tlaib) menganggotai Kongres Amerika Syarikat, beliau juga warga ternaturalisasi pertama dilantik masuk Kongres ini.

Beliau dikenali kerana giat dan kelantangan dalam kedudukannya mencabar dasar-dasar petempatan haram rejim Israel terhadap Palestin yang diberi sokongan lobi dalam Amerika Syarikat. Beliau turut merupakan orang kuat dalam pencabaran dasar-dasar imigresen keras dilaksanakan pemerintahan Donald Trump yang turut termasuk pengharaman orang Islam memasuki Amerika Syarikat sehingga dijadikan sasaran kecaman para penyokong Trump.

Beliau antara orang kuat dalam kelompok progresivis Parti Demokrat Kongres A.S disebut sebagai "The Squad".

## Nota


## Rujukan
Egils Levits

**Egils Levits** (lahir 30 Jun 1955) ialah ahli politik, peguam, ahli sains politik dan pakar undang-undang Latvia yang merupakan Presiden Latvia sejak 8 Julai 2019. Beliau merupakan Ahli Mahkamah Keadilan Eropah dari tahun 2004 hingga 2019.

Semasa lewat zaman Soviet, beliau merupakan ahli Barisan Popular Latvia dan menyumbang kepada perisytiharan kemerdekaan Latvia yang baru pada tahun 1990. Beliau merupaakn Timbalan Perdana Menteri dan Menteri untuk Keadilan Latvia dari tahun 1993 hingga 1994 dan duta besar ke Hungary, Austria dan Switzerland dari tahun 1994 hingga 1995. Beliau kemudian dilantik Hakim Mahkamah Hak Asasi Manusia Eropah, sebuah jawatan yang beliau pegang sehingga tahun 2004. Beliau mendapat tempat kedua dalam pilihan raya tidak langsung untuk Presiden Latvia pada tahun 2015 di belakang Raimonds Vējonis. Walaupun Bebas, beliau merupakan calon Perikatan Kebangsaan. Pada tahun 2018, Levits dilantik Hakim Mahkamah Keadilan Eropah, kali pertama dilantik pada tahun 2004. Beliau telah berkahwin dan mempunyai dua anak, seorang anak lelaki, Linards, dan anak perempuan, Indra. Beliau telah menerbitkan sebuah buku memoir pada tahun 2019.

## Awal hidup
Levits dilahirkan di Riga, Latvia, semasa pendudukan Soviet dapam keluarga jurutera Yahudi Latvia Jonass Levits dan isterinya, pemuisi Latvia-Baltik Jerman Ingeborga Levita (née Barga, nama pena Aija Zemzare). Pada tahun 1972, keluarganya diusir dari USSR kerana kegiatan menentang Soviet mereka dan menetap di Jerman Barat, tempat saudara Ingeborga tinggal. Mereka tinggal di Jerman Barat sehingga tahun 1990 apabila Latvia mendapat semula kemerdekaannya.

Levits telah menyatakan dalam temu ramah bahawa walaupun beliau keturunan Yahudi, beliau menganggap dirinyan kali pertama sebagai orang Latvia.

## Kurniaan
;Kurniaan Kebangsaan
* : Grand Master dan Commander Grand Cross dengan Chain Darjah Tiga Bintang (8 Julai 2019)
* : Grand Master dan Grand Cross Darjah Viesturs
* : Grand Master Palang Pengiktirafan

## Terbitan
* 

## Rujukan

## Pautan luar
* 
* 

|-
Taneti Maamau

**Taneti Maamau** (ejaan moden: Taaneti Mwamwau, lahir 16 September 1960) ialah ahli politik Kiribati yang menjawat Presiden negara tersebut yang terkini dan ke-5. Seorang ahli Parti Tobwaan Kiribati, beliau memulakan kerjayanya dalam perkhidmatan awam sebagai Pegawai Perancangan dengan Kementerian Kewangan sebelum menjadi Setiausaha Tetap untuk Kementerian Kewangan dan Pembangunan Ekonomi, dan Kementerian Perdagangan, Industri dan Koperasi. 

Pada tahun 2002, Maamau bersara dari perkhidmatan awam untuk menyertai politik dan menang pada tahun 2007 satu daripada dua kerusi untuk pulau asal kawasan pilihan raya Onotoa. Pada 2011 dan pada 2015, beliau dipilih semula ahli Maneaba ni Maungatabu (parlimen). Sebelum ini, beliau berkhidmat sebagai Setiausaha Kewangan di bawah Presiden Teburoro Tito

Maamau bertanding untuk pilihan raya presiden 2016, di mana beliau disokong oleh gabungan baru Parti Tobwaan Kiribati. Beliau menerima sokongan dari bekas presiden Teburoro Tito, pendahulu Anote Tong. Beliau memenangi pilihan raya tersebut dan diisytiharkan Presiden secara rasmi selepas menang menentangi part pemerintah dengan hampir 60%. Beliau mula penggal pertamanya pada 11 Mac 2016.

Pada bulan Ogos 2018, beliau dilantik sebagai Canselor Universiti Pasifik Selatan.

Pada bulan September 2019, Maamau menamatkan hubungan diplomatik Kiribati dengan Taiwan dan menubuhkan hubungan diplomatik dengan China. Keputusan tersebut datang selepas Taiwan menolak permintaan Maamau untuk "bantuan kewangan besar untuk membeli kapal terbang komersial". Akibatnya, parti pentadbirnya hilang majoriti pada pilihan raya parlimen 2020 dari 34 kerusi hingga 22 kerusi.

Beliau bertanding untuk pilihan raya semula di pilihan raya presiden 2020 menentang bekas ahli parti  Banuera Berina dari Parti Boutokaan Kiribati Moa. Taneti memenangi pilihan raya dengan 59% undian dan mengangkat sumpah secara rasmi untuk penggal keduanya pada 24 Jun 2020.

Pada bulan Ogos 2020, Maamau mengumumkan rancangannya meminta sokongan dari China dan sekutu diplomatik lain untuk membesarkan pulau-pulau di Kiribati. Hal ini merupakan gerak balas terhadap ancaman peningkatan aras laut dan perubahan iklim yang muncull

Pada bulan Oktober 2020, Maamau bersama dengan empat pemimpin Mikronesia yang lain mengugut tarik diri daripada Forum Pulau Pasifik jika calon mereka tidak dipilih sebagai Setiausaha Agung menambah "Mijronesia akan kekal tegas dan bersatu dalam kedudukannya untuk memandu pimpinan Forum".

## Lihat juga
* Politik Kiribati
* Kabinet Kiribati 
*Senarai menteri luar negeri sekarang

## Rujukan
Pihak Berkuasa Am Hal Ehwal Islam dan Wakaf

**Pihak Berkuasa Am Hal Ehwal Islam dan Wakaf** (, ) atau **AWQAF** merupakan agensi berkaitan agama Islam di Emiriah Arab Bersatu (UAE) yang bertanggungjawab terhadap urusan pentadbiran agama Islam dan hal ehwal wakaf di negara berkenaan.

## Penubuhan
Presiden UAE, Syeikh Khalifa bin Zayed Al Nahayan meluluskan Undang-undang No. 34/2006 dengan meminda Undang-undang No. 29/1999 pada 9 Oktober 2006 dan menubuhkan Pihak Berkuasa Am Hal Ehwal Islam dan Wakaf, atau AWQAF.

## Peranan
AWQAF turut berperanan untuk mengembangkan kesedaran agama, mengurus masjid dan pusat hafazan al-Quran, mengatur urusan haji dan umrah, dan menyediakan khidmat masyarakat. Ia mempunyai beberapa jabatan dan pusat bagi menjalankan peranan yang diberikan iaitu :

* Jabatan Dakwah - yang menyelia urusan pengajaran agama, khutbah serta ceramah.
* Jabatan Haji dan Umrah
* Jabatan Masjid
* Pusat Hafazan al-Quran
* Majlis Fatwa UAE

* Jabatan Penyelidikan dan Pemantauan Penerbitan Agama

### Majlis Fatwa UAE
Semenjak ditubuhkan, AWQAF menerima panggilan daripada rakyat UAE untuk menjawab isu-isu berkaitan agama Islam. Rentetan daripada peningkatan permintaan dan bagi menawarkan perkhidmatan yang lebih luas, **Majlis Fatwa UAE** ditubuhkan di bawah AWQAF pada Mei 2008. Majlis ini dirasmikan oleh Syeikh Saif bin Zayed Al Nahayan, Timbalan Perdana Menteri merangkap Menteri Dalam Negeri UAE pada 28 Ogos 2008 bersamaan 27 Syaaban 1429H.

## Perkembangan

### Fatwa berkaitan pandemik COVID-19
**Penjarakan fizikal ketika solat**  

Majlis Fatwa UAE memutuskan “tidak ada masalah untuk memakai pelitup muka semasa solat, dan dalam suasana timbulnya rasa takut dari merebaknya wabak, maka dibolehkan bagi mereka yang mendirikan solat secara berjamaah untuk melakukan penjarakan di dalam saf dengan mengikut apa yang telah disarankan oleh badan kesihatan yang berautoriti.”

**Fatwa mengenai kebenaran untuk tidak berpuasa pada Ramadan**

Mesyuarat maya Majlis Fatwa UAE yang dipengerusikan Sheikh Abdullah Bayyah memutuskan bahawa pesakit COVID-19 dibenarkan untuk tidak berpuasa pada bulan Ramadan, manakal umat Islam yang sihat tetap wajib berpuasa.

### Fatwa berkaitan astronomi
**Fatwa mengenai pengembaraan sehala ke Marikh**  

Majlis Fatwa UAE mengeluarkan larangan kepada umat Islam daripada mempromosi atau terlibat dalam pengembaraan sehala ke planet Marikh. Ia berpendapat pengembaraan sehala itu mendatang bahaya dan tidak dibenarkan dalam Islam. Fatwa ini dikeluarkan selepas lebih 500 warga Arab termasuk dari Arab Saudi dilaporkan mendaftar untuk menyertai satu misi mencari angkasawan untuk tinggal di Marikh.

## Lihat juga

* Pandemik COVID-19 di Emiriah Arab Bersatu
* Majlis Hukama Muslimin - turut dianggotai Sheikh Abdullah Bayyah

## Rujukan
Zainalabidin Mohamed Zin

Dato' Haji **Zainalabidin Mohamed Zin** (1940 &ndash; 4 Januari 2018) merupakan mantan Yang di-Pertua Dewan Negeri Johor selama satu penggal dari tahun 1999 hingga 2004 bagi menggantikan Dato' Haji Mohamed Ali Hassan.

## Kerjaya politik
Zainalabidin telah memenangi kerusi Dewan Negeri Johor untuk Rengit pada 1990 dan terus memenanginya hingga ke 2004 lalu. Sepanjang bergelar Ahli Dewan Negeri Johor, beliau telah dilantik sebagai Pengerusi Jawatankuasa Kerja Raya dan Kemudahan Awam dan akhirnya menjadi Yang di-Pertua Dewan Negeri Johor dari 1999 hingga 2004 lalu.

## Anugerah
*
** Darjah Dato' Paduka Mahkota Johor (DPMJ) - **Dato**' (1991)

## Meninggal dunia
Zainalabidin telah menghembuskan nafasnya yang terakhir di rumah beliau di Jalan Sri Mahligai, Kampung Nong Chik, Johor Bahru, Johor. Beliau dikebumikan di Tanah Perkuburan Islam Taman Mount Austin, Johor Bahru.

## Rujukan
Chong Keat Aun

**Chong Keat Aun** (; lahir 14 Februari 1978) ialah bekas penyampai radio bagi radio Cina Malaysia, Ai FM serta pengarah filem Malaysia.

## Anugerah dan pencalonan

## Rujukan
Raspberry Pi

**Raspberry Pi** () ialah satu siri komputer papan tunggal kecil yang dibangunkan di United Kingdom oleh Yayasan Raspberry Pi bersama-sama dengan Broadcom. Awalnya, projek Raspberry Pi cenderung kepada menggalakkan mengajar asas sains komputer di sekolah dan di negara membangun. Kemudian, model asal menjadi jauh lebih popular daripada yang dijangka, menjual di luar pasaran sasarannya untuk kegunaan seperti robotik. Ia kini digunakan meluas dalam banyak bidang, seperti pemantauan cuaca, kerana kos rendahnya dan kemudahalihannya yang tinggi.

Selepas keluaran jenis papan kedua, Yayasan Raspberry Pi membuka entiti baru, dinamakan Raspberry Pi Trading, dan melantik Eben Upton sebagai CEO, dengan tanggungjawab membangun teknologi. Yayasan tersebut ditujukan khas semula sebagai amal pendidikan untuk menggalakkan mengajar asas sains komputer di sekolah dan negara membangun.

Raspberry Pi adalah salah satu komputer British yang terlaris. Setakat Disember 2019, lebih daripada tiga juta papan telah dijual. Kebanyakan Pi dibuat di kilang Sony di Pencoed, Wales, manakala yang lain dibuat di China dan Jepun.

## Lihat juga

* Komputer papan tunggal
* Komputer palam

## Rujukan

## Bacaan lanjut
* *Raspberry Pi For Dummies*; Sean McManus and Mike Cook; 2013; .
* *Getting Started with Raspberry Pi*; Matt Richardson and Shawn Wallace; 2013; .
* *Raspberry Pi User Guide*; Eben Upton and Gareth Halfacree; 2014; .
* *Hello Raspberry Pi!*; Ryan Heitz; 2016; .

## Pautan luar

* 
* Raspberry Pi Wiki, supported by the RPF
* ''The MagPi Magazine''
* "Raspberry Pi pinout" board GPIO pinout
* "Raspberry Pi component map" 
* "RaspberryPi Boards: Hardware versions/revisions"
* ''ARM1176JZF-S (ARM11 CPU Core) Technical Reference Manual'', ARM Holdings
Penyelewengan

**Penyelewengan** (kata dasar: **seleweng**  serapan Jawa ꦱ꧀ꦭꦺꦮꦺꦁ *slèwèng* "memesong dari jalan lurus tujuan") atau **penggelapan** ialah tindakan menghalang atau enggan memberikan aset untuk tujuan penukaran aset sebegitu, oleh satu atau lebih orang yang diamanahkan dengan aset tersebut, sama ada dipegang atau digunakan untuk tujuan khusus. Penyelewengan ialah sejenis penipuan kewangan. Contohnya, seorang peguam mungkin menyeleweng dana dari akaun amanah pelanggannya; seorang penasihat kewangan mungkin menggelapkan dana pelabur; dan seorang suami atau isteri mungkin menggelapkan dana dari bank akaun yang dipegang bersama dengan pasangan.

## Lihat juga

* Skandal penyelewengan Iran 2011
* Allen Stanford
* Avo Viiol
* Akta Kerahsiaan Bank
* Charles Ponzi
* Perampasan
* Tuduhan rasuah terhadap Suharto
* Laporan urus niaga mata wang
* Program Pengenalan Pelanggan
* Kemungkiran
* FBI
* Pasukan Petugas Tindakan Kewangan tentang Pengubahan Wang Haram
* Rangkaian Penguatkuasaan Jenayah Kewangan
* Perbankan rizab sebahagian
* Global RADAR
* Pengubahan emas haram
* Rasuah (politik)
* Harriette Walters
* Hawala
* Michael H. O'Keefe
* Jejak wang
* Mukhtar Ablyazov
* Pejabat Kawalan Aset Asing
* Perbankan luar pesisir
* Jenayah terancang
* Penipuan saham murah
* Orang terdedah politik
* Penyandungan bulat (kewangan)
* Scott W. Rothstein
* Cangkerang (perbadanan)
* Skandal tajaan
* Pembiayaan pengganas
* The Route of the K-Money
* Tom Petters
* Toni Musulin
* Akta Patriot
* Jenayah kolar putih
* Model sisa Bank Dunia

## Rujukan
Polis Ghetto Yahudi

**Polis Ghetto Yahudi** atau **Perkhidmatan Polis Yahudi** ( or *Jüdischer Ordnungsdienst*), juga dipanggil **Polis Yahudi** oleh orang Yahudi, merupakan unit polis bantuan yang terbentuk di dalam ghetto Nazi oleh *[[Judenrat]]* tempatam (majlis Yahudi).

## Lihat juga
*Kapo
*Żagiew
*Kumpulan 13
*Polis Yahudi Ghetto Kraków

## Rujukan

## Bacaan lanjut
*
**A Jewish Policeman in Lwow An Early Account, 1941-1943* Ben Z. Redner Translator: Jerzy Michalowicz (2015)  

## Pautan luar

*Judischer Ordnungsdienst at Yad Vashem
*The Relations between the Judenrat and the Jewish police at Yad Vashem
*Ghetto Police at the YIVO Encyclopedia of Jews in Eastern Europe
Resident Evil Village

***Resident Evil Village*** adalah permainan video seram kemandirian yang akan datang yang dibangunkan dan diterbitkan oleh Capcom. Ini akan menjadi ansuran utama kesepuluh dalam siri *[[Resident Evil]]*, dan susulan kepada *[[Resident Evil 7: Biohazard]]*.

Permainan ini diumumkan pada acara pendedahan PlayStation 5 pada Jun 2020, dan dilancarkan pada 7 Mei 2021 bagi platform Windows, PlayStation 5, dan Xbox Series X/S.

## Sinopsis
Permainan ini berkisar beberapa tahun selepas peristiwa dalam *[[Resident Evil 7: Biohazard]]*. Semasa pendedahan oleh Capcom, Kellen Haney mengatakan mengenai kisah itu: "Dunia Ethan tiba-tiba runtuh sekali lagi ketika Chris Redfield, wajah yang tidak disangka namun tidak asing lagi muncul, memancarkan rantaian peristiwa yang melihat Ethan yang bingung mencari jawapan untuk tindakan mengejutkan Chris, dan akhirnya menemuinya di sebuah kampung misteri." Kisah permainan ini berlaku di Eropah. [4]

Sama seperti *Resident Evil 7*, permainan ini dibangunkan mengguna RE Engine dan akan dimainkan dari perspektif diri-pertama.

## Pembangunan
Pembangunan *Resident Evil Village* dimulakan pada awal 2017.

Walaupun *Resident Evil Village* diakui oleh Capcom sebagai permainan utama kesepuluh dalam siri ini, dan logo dicantumkan untuk memasukkan angka Romawi "VIII" untuk 8, pengeluar permainan Tsuyoshi Kanda dan Peter Fabiano menyatakan dalam wawancara Famitsu bahawa pilihan tajuknya adalah mereka menganggap kampung itu watak lain dalam permainan dan "kerana kami ingin pemain memahami bahawa" mereka mencerminkannya dalam penentuan tajuk. Mereka juga mengelakkan memanggil permainan dengan singkatan biasa (seperti RE8) kerana mereka mahu pemain mengingat bahagian *Village* dari namanya.

## Nota

## Rujukan

## Pautan luar
*
Marcelo Rebelo de Sousa

**Marcelo Nuno Duarte Rebelo de Sousa** (), ComSE, GCIH (lahir 12 December 1948) ialah ahli politik, akademik dan wartawan Portugal yang berkhidmat sebagai Presiden negara tersebut ke-20 dan terkini sejak 9 Mac 2016. Beliau menganggotai Parti Demokratik Sosial (walaupun keahlian ini digantung sepanjang tempoh jawatan presidennya), beliau turut pernah berkhidmat sebagai [menteri kerajaan, Perhimpunan Republik Portugal ahli parlimen, cendekiawan dan profesor undang-undang serta juruanalisis politik yang dikenali seluruh negara sebelum pilihan rayanya.

## Rujukan

* *Costados Alentejanos*, II, António Luís de Torres Cordovil Pestana de Vasconcelos, Edição do Author, Évora 2006, N.º 41

## Pautan luar

* Marcelo Nuno Duarte Rebelo de Sousa's genealogy in a Portuguese genealogical site

|-

|-

|-

|-
Cupcake Aisyah

**Nur Aisyah binti Datuk Muhammad Razip** (; lahir 24 Ogos 2000), atau lebih dikenali sebagai **Cupcake Aisyah**, merupakan seorang selebriti internet dan vlogger  yang popular di platform Youtube. Beliau juga merupakan bekas pembuat cupcake di mana beliau belajar membuat cupcake dari laman sesawang YouTube era 2009-an. Beliau mula berkongsi vlog kehidupannya sejak tahun 2011 pada seawal usia 11 tahun. Stargirl and chill

## Kehidupan awal dan pendidikan
Nur Aisyah dilahirkan di Rembau, Negeri Sembilan, Malaysia pada 24 Ogos 2000. Beliau berdarah Jawa dari susur galur ibunya, Datin Suhaini dan berketurunan Melayu dari bapanya. Beliau melanjutkan pendidikan di Universiti Wesminster dalam bidang pengkususan digital media dan komunikasi.

## Kehidupan peribadi
Aisyah merupakan anak bongsu dalam keluarga. Beliau mempunyai tiga orang kakak dan seorang abang kandung sebapa (daripada perkahwinan pertama bapanya), serta seorang abang kandung (seibu sebapa), Mohd Hakim Muhammad Razip.

## Anugerah dan pencalonan

## Rujukan
Stevo Pendarovski

**Stevo Pendarovski** (; lahir 3 April 1963) ialah ahli politik Macedonia yang berkhidmat sebagai presiden Macedonia Utara ke-5, memegang jawatan dari 2019 hingga 2024.

## Rujukan
ENAC Alumni

**ENAC Alumni** (juga dikenali sebagai **INGENAC**) adalah sebuah persatuan alumni bukan untung yang ditubuhkan pada tahun 1987 dan berdaftar di Toulouse. Ia diasaskan oleh Robert Aladenyse.

Misi utama persatuan ini adalah untuk mengembangkan imej jenama École nationale de l'aviation civile (juga dikenali sebagai Universiti Penerbangan Awam Perancis), Sekolah Siswazah Eropah pertama dalam bidang aeronautik dan penerbangan. Pada tahun 2017, ia mewakili hampir 22,000 orang, menjadikan persatuan yang terbesar di Perancis untuk kajian aeronautik.

## Sejarah
Semasa École nationale de l'aviation civile dibuat pada tahun 1949, pegawai dari *Direction Générale de l'Aviation civile* pertama kali dilatih. Pada awal tahun 1970-an, universiti ini mula melatih kakitangan bukan awam untuk industri aeroangkasa. Bilangan pelajar awam bertambah pada tahun 1980-an dan kemudian persatuan alumni menjadi tidak berpengalaman. Robert Aladenyse (1931-2003, lulus 1964) memutuskan pada tahun 1987 untuk mewujudkan sebuah organisasi bukan untung untuk alumni *Diplôme d'ingénieur* yang dipanggil INGENAC. Pada tahun 2000-an, perkembangan di Perancis kursus *Masters* dan *Mastère Spécialisé* mendorong persatuan untuk menyambut dan mewakili pelajar baru ini.

Pada 1 Januari 2010, ENAC bergabung dengan SEFA untuk menjadi universiti aeronautik terbesar di Eropah. Itulah sebabnya mengapa INGENAC memutuskan untuk menukar namanya untuk menjadi ENAC Alumni dan mengumpulkan lulusan semua peringkat dari École nationale de l'aviation civile. Ia berkuat kuasa pada bulan Mac 2012.

ENAC Alumni adalah ahli *Conférence des grandes écoles*.

## Bibliografi
Nicolas Tenoux (MS EAGTA ENAC 2007), *6 months in the life of an Airline pilot: Daily life secrets …*, 2020, Amazon, 77p., (ISBN 9798693699175), p. 10

## Notes

## Pautan luar
*   ENAC Alumni
Spektrum

**Spektrum** adalah keadaan yang tidak hanya terbatas pada sekumpulan nilai tertentu tetapi dapat berubah, tanpa langkah, melintasi satu kontinum. Perkataan ini pertama kali digunakan secara ilmiah dalam optik untuk menggambarkan warna pelangi dalam cahaya yang dapat dilihat setelah melalui sebuah prisma. Ketika pemahaman saintifik mengenai cahaya berkembang, ia digunakan untuk seluruh spektrum elektromagnet.

Spektrum sejak itu diterapkan secara analogi untuk topik di luar optik. Oleh itu, seseorang mungkin bercakap mengenai "spektrum pendapat politik", atau "spektrum aktiviti" ubat, atau "spektrum autisme". Dalam penggunaan ini, nilai dalam spektrum mungkin tidak dikaitkan dengan bilangan atau definisi yang dapat diukur secara tepat. Kegunaan tersebut menunjukkan pelbagai keadaan atau tingkah laku yang dikumpulkan dan dikaji dalam satu tajuk untuk memudahkan perbincangan. Penggunaan istilah spektrum yang tidak saintifik kadang-kadang mengelirukan. Sebagai contoh, satu spektrum pendapat politik kiri-kanan tidak merangkumi keseluruhan kepercayaan politik rakyat. Ilmuwan politik menggunakan pelbagai sistem dwifungsi dan multiaksial untuk mencirikan pendapat politik dengan lebih tepat.

## Sains fizik

Pada abad ke-17, spektrum diperkenalkan ke dalam optik oleh Isaac Newton, merujuk kepada julat warna yang diperhatikan ketika cahaya putih tersebar melalui sebuah prisma. Akhirnya, istilah itu merujuk kepada plot keamatan (atau intensiti) cahaya atau kuasa sebagai fungsi frekuensi atau panjang gelombang, juga dikenal sebagai plot ketumpatan spektrum. 

## Rujukan
Evaristo Carvalho

**Evaristo do Espírito Santo Carvalho** (lahir 22 Oktober 1942) ialah ahli politik São Tomé yang telah menjadi Presiden São Tomé dan Príncipe sejak 3 September 2016. Beliau sebelum ini Perdana Menteri negara tersebut sebanyak dua kali.

## Kerjaya politik
Beliau sebelum ini Perdana Menteri São Tomé dan Príncipe dari 7 Julai 1994 hingga 25 Oktober 1994 dan sekali lagi dari 26 September 2001 hingga 28 Mac 2002. Beliau ialah ahli parti Tindakan Demokratik Bebas (ADI).

Carvalho bertanding dalam pilihan raya presiden São Tomé dan Príncipe 2011, sambil beliau merupakan speaker untuk Perhimpunan Kebangsaan. Beliau telah disokong dalam kempennya oleh Perdana Menteri sekarang pada masa itu Patrice Trovoada. Carvalho mendapat tempat kedua dalam pusingan pertama dengan 21.8 peratus undian, di belakang bekas presiden, Manuel Pinto da Costa. Costa berjaya dalam pilihan raya penentu dua orang, dengan 52.9 peratus undian. Carvalho kemudiannya menjadi timbalan presiden ADI.

### Presiden
Dalam pilihan raya presiden Julai 2016, Carvalho memenangi kebanyakan undian tetapi jatuh sedikit majoriti dentan 49.8 peratus, oleh itu penentu pusingan kedua diadakan beberapa minggu kemudian.  Walau bagaimanapun, Costa, penyandang presiden, tarik diri daripada pengundian penentu 7 Ogos, dikatakan penipuan dalam pilihan raya Julai. Hal ini secara berkesan memberi jawatan presiden kepada Carvalho. Beliau dilantik dalam upacara khas ke dalam peranan tersebut pada 3 September. Proses pilihan raya tersebut diterima baik di peringkat antarabangsa, dengan siaran akhbar Jabatan Negara Amerika Syarikat menyatakan "Pilihan raya ini adalah satu lagi bukti komitmen lama Sao Tome dan Principe kepada nilai demokratik. Melalui pengendalian teladan mereka, rakyat Sao Tome dan Principe terus berkhidmat sebagai suar demokrasi untuk negara-negara lain."

## Rujukan

|-

|-

|-
Irfaan Ali

**Mohamed Irfaan Ali** (lahir 25 Mei 1980) ialah ahli politik Guyana yang merupakan Presiden Guyana sejak bulan Ogos 2020. Beliau dahulu Ahli Parlimen (MP) dan Menteri Kewangan.

Ali merupakan calon presiden Parti Progresif Rakyat/Sivik (PPP/C) dalam pilihan raya umum Mac 2020 dan telah mengangkat sumpah sebagai presiden Guyana ke-10 pada 2 Ogos 2020, selepas berbulan-bulan cabaran undang-undang berkaitan integriti pilihan raya tersebut dan turut pengiraan semula semua kertas undi lanjutan. Beliau ialah presiden Islam pertama Guyana.

## Rujukan

## Pautan luar

* Pejabat Presiden Guyana
Abdul Manaf Mamat

Abdul Manaf Mamat merupakan bekas pemain bola sepak professio

## Kerjaya kelab

### Terengganu

#### 2011: Trio Terengganu
Pada 2011 

## Pencapaian

#### Terengganu

* Piala FA Malaysia: 2011

#### Kuala Lumpur City

* Liga Premier Malaysia: 2017

#### Malaysia U23

* Sukan Asia Tenggara: 2009

#### Malaysia
Piala AFF: 2010
Kementerian Hal Ehwal Islam, Dakwah dan Bimbingan

**Kementerian Hal Ehwal Islam, Dakwah dan Bimbingan** () sebelum ini **Kementerian Hal Ehwal Islam, Wakaf, Dakwah dan Bimbingan** **(** adalah sebuah kementerian dalam Kerajaan Arab Saudi berperanan dalam bidang hal ehwal agama Islam, wakaf, dakwah dan bimbingan agama. Kementerian ini ditubuhkan pada 10 Julai 1993 bersamaan 20 Muharam 1414H. 

Menteri Hal Ehwal Islam, Dakwah dan Bimbingan Arab Saudi yang terkini ialah Syeikh Dr Abdullatif bin Abdulaziz Al al-Syeikh, salah seorang anggota keluarga terkemuka Arab Saudi, Al al-Syeikh.

## Peranan
Kementerian ini memainkan peranan yang berbeza dengan sebuah lagi kementerian berkaitan urusan masyarakat Islam iaitu Kementerian Haji dan Umrah. Ia mempunyai 5 agensi kementerian (jabatan) yang membantukan menjalankan tugasan yang ditetapkan iaitu Jabatan Hal Ehwal Masjid, Jabatan Hal Ehwal Islam, Jabatan Dakwah dan Bimbingan, Jabatan Perancangan dan Pembangunan, dan Jabatan Penerbitan dan Penyelidikan Ilmu.

## Senarai menteri
Berikut merupakan individu yang telah dan sedang menggalas tugas Menteri bagi kementerian ini sejak ia ditubuhkan

## Rujukan
Auksin

**Auksin** adalah kelas hormon tumbuhan (atau pengatur pertumbuhan tumbuhan) dengan beberapa ciri seperti morfogen. Auksin memainkan peranan penting dalam penyelarasan banyak proses pertumbuhan dan tingkah laku dalam kitaran hidup tumbuhan dan sangat penting untuk perkembangan badan tumbuhan. Ahli biologi Belanda Frits Warmolt Went pertama kali menggambarkan auksin dan peranannya dalam pertumbuhan tumbuhan pada tahun 1920-an. Kenneth V. Thimann (1904-1997) menjadi yang pertama mengasingkan salah satu fitohormon ini dan menentukan struktur kimianya sebagai indol-3-asid asetik (IAA). Went dan Thimann menulis bersama sebuah buku mengenai hormon tumbuhan, *Phytohormones*, pada tahun 1937.

## Rujukan

## Bacaan lanjut

* Locascio, Antonella;&nbsp;Roig-Villanova, Irma;&nbsp;Bernardi, Jamila;&nbsp;Varotto, Serena&nbsp;«Current perspectives on the hormonal control of seed development in Arabidopsis and maize: a focus on auxin».&nbsp;*Frontiers in Plant Science*,&nbsp;5,&nbsp;25-08-2014. DOI: 10.3389/fpls.2014.00412. . PMC: PMC4142864. .
Kersti Kaljulaid

**Kersti Kaljulaid** (; lahir 30 Disember 1969) ialah ahli politik Estonia yang merupakan Presiden Estonia kelima, menjawat sejak 10 Oktober 2016. Beliau ialah ketua negara Estonia wanita pertama sejak negara mengisytiharkan kemerdekaan pada tahun 1918, serta sebagai presiden termuda, berusia 46 tahun pada masa pilihan rayanya.

Kaljulaid ialah bekas pegawai negara, berkhidmat sebagai wakil Estonia di Mahkamah Juruaudit Eropah dari tahun 2004 hingga 2016. Selepas beberapa pusingan tidak berjaya pilihan raya presiden Estonia pada 2016, Kaljulaid dicalonkan pada 30 September 2016 oleh majoriti parti parlimen sebagai calon bersama untuk Presiden Estonia, sebagai satu-satunya calon rasmi untuk pusingan itu. Kaljulaid diundi Presiden Estonia pada 3 Oktober 2016, dengan 81 undian dan 17 tegah diri.

## Lihat juga
*Senarai lawatan luar negara rasmi oleh Kersti Kaljulaid
*Pilihan raya presiden Estonia 2016
*Raimond Kaljulaid

## Rujukan

## Pautan luar

* Estonia: Parlt parties voice support of Kaljulaid's candidacy *The Baltic Times*, 28 September 2016.
* "President Kersti Kaljulaid's Interview for Finnish Business Newspaper Kauppalehti: 'Digital' Supports a Return to Growth". Estonian Investment Agency, 29 November 2016.
* "Estonia ‘not afraid’ to be on Nato frontline, president says". *[[Financial Times]]*, 9 February 2017.
* Lally Weymouth: "‘Russia is a threat’: Estonia frets about its neighbor". *[[The Washington Post]]*, 24 March 2017 (Interview with Kersti Kaljulaid)
*"Biography | President", Office of the President of Estonia, 3 August 2017.
Prithvirajsing Roopun

**Prithvirajsing Roopun** GCSK (lahir 24 Mei 1959), juga dikenali sebagai **Pradeep Roopun**, ialah ahli politik Mauritius yang berkhidmat sebagai Presiden Mauritius sejak tahun 2019.

## Anugerah dan bintang
*:
** Grand Commander Darjah Bintang dan Kunci Lautan Hindi **(GCSK)**

## Rujukan
Aleksandar Vučić

**Aleksandar Vučić** (, ; lahir 5 Mac 1970) ialah ahli politik Serbia yang telah berkhidmat sebagai Presiden Serbia sejak tahun 2017. Selepas meninggalkan Parti Radikal Serbia ultranasionalis pada tahun 2008, beliau menjadi salah satu pengasas Parti Progresif Serbia (SNS) yang konservatif dan populis dan beliau telah menjadi presiden parti tersebut sejak tahun 2012.

Aleksandar Vučić berkhidmat sebagai Perdana Menteri Serbia pada dua penggal, dari tahun 2014 hingga 2016 dan dari tahun 2016 hingga 2017, serta sebagai Timbalan Perdana Menteri dari tahun 2012 hingga 2014. Tambahan pula, Aleksandar Vučić berkhidmat sebagai ahli parlimen Serbia, Menteri Penerangan dari tahun 1998 hingga 2000, dan kemudian sebagai Menteri Pertahanan dari tahun 2012 hingga 2013. Pada bukan April 2017, Aleksandar Vučić telah dipilih presiden dengan lebih 55% undian di pusingan pertama, oleh itu mengelak pusingan kedua. Beliau mula menjawat secara rasmi pada 31 Mei 2017, menggantikan Tomislav Nikolić. Upacara pelantikan penuh istiadat telah diadakan pada 23 Jun 2017.

## Rujukan

## Sumber
* 
* 
* 

### Sumber lain

* 

## Pautan luar

*Aleksandar Vučić profile at the Council of Europe website

|-

|-

|-

|-

|-